
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS SUTARTIES PAKEITIMO IR 
NUOMOS TERMINO PRATĘSIMO 

2025 m.                    d. Nr. T-
	Radviliškis	

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 9 straipsnio 1 dalies 1 punktu, Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“, 12 ir 19 punktais, atsižvelgdama į (duomenys neskelbiami) prašymą pratęsti valstybinės žemės nuomos sutartį (registracijos DVS „Kontora“ Nr. GP-207 (8.27)), Radviliškio rajono savivaldybės taryba  nusprendžia:
. Pakeisti 2015 m. spalio 1 d. valstybinės žemės nuomos sutartį Nr. 30SŽN-292, sudarytą su (duomenys neskelbiami), žemės ūkio paskirties valstybinės žemės sklype, esančiame Radviliškio r. sav., Šiaulėnų mstl., pagal susitarimo „Dėl 2015 m. spalio 1 d. valstybinės žemės nuomos sutarties Nr. 30SŽN-292 pakeitimo“ projektą (pridedama), kuris yra neatskiriama sprendimo dalis.
. Nustatyti, kad 1 punkte nurodyta valstybinės žemės nuomos sutartis, pagal kurią buvo išnuomotas 0,0788 ha valstybinės žemės ūkio paskirties žemės sklypas (kadastro Nr. 7172/0002:288, unikalus Nr. 4400-3906-3144), pratęsiama 10 (dešimčiai) metų (nuo 2025 m. spalio 1 d. iki 2035 m. spalio 1 d.).
. Įgalioti Radviliškio rajono savivaldybės merą pasirašyti susitarimą dėl valstybinės žemės nuomos sutarties pakeitimo.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                          





RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL VALSTYBINĖS ŽEMĖS NUOMOS SUTARTIES PAKEITIMO IR 
NUOMOS TERMINO PRATĘSIMO“ 
AIŠKINAMASIS RAŠTAS

2025 m. birželio 5 d.
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Šis projektas parengtas gavus (duomenys neskelbiami) prašymą pratęsti 2015 m. spalio 1 d. valstybinės žemės nuomos sutarties Nr. 30SŽN-292, terminą. Sprendimo projektu siūloma pratęsti valstybinės žemės ūkio paskirties žemės sklypo (kadastro Nr. 7172/0002:288), esančio Radviliškio r. sav., Šiaulėnų mstl., nuomos terminą 10 (dešimčiai) metų. 
Projekto tikslas – išnuomoti valstybinės žemės ūkio paskirties žemės sklypą, pratęsiant nuomos terminą 10 (dešimčiai) metų.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausiasis specialistas Vytautas Urbonas. 
. Kaip šiuo metu yra reguliuojami sprendimo projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 9 straipsnio 1 dalies 1 punktu, Valstybinės žemės ūkio paskirties žemės sklypų nuomos taisyklių, patvirtintų Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“ (toliau – Taisyklės), 12 ir 19 punktais.
Minėti teisės aktai numato, kad savivaldybių tarybos išimtine kompetencija priima sprendimus dėl patikėjimo teise perduotų valstybinės žemės valdymo naudojimo ir disponavimo, šiuo atveju – sprendžia dėl žemės sklypų nuomos termino pratęsimo. 
Taisyklių 12 punkte nurodyta, kad nepasibaigus valstybinės žemės nuomos sutarties terminui, bet ne vėliau kaip prieš 3 mėnesius iki šios sutarties termino pabaigos, nuomininkas, tvarkingai vykdantis pagal šią sutartį prisiimtus įsipareigojimus, gali prašyti vieną kartą pratęsti ją ne ilgesniam negu sutartyje nustatytam terminui, jeigu pagal teritorijų planavimo dokumentus ar žemės valdos projektus nuomojamo žemės sklypo nenumatyta panaudoti kitoms reikmėms. Valstybinės žemės nuomotojui per mėnesį nuo prašymo pratęsti žemės nuomos terminą gavimo dienos priėmus sprendimą jį pratęsti, šalių susitarimu keičiama valstybinės žemės nuomos sutartis.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. 
Teigiami rezultatai – nuomininkas įpareigotas prižiūrėti, tinkamai tvarkyti ir naudoti žemės sklypą pagal pagrindinę žemės naudojimo paskirtį ir būdą bei mokėti nustatytą nuomos mokestį.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs. 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Susitarimo pakeisti valstybinės žemės nuomos sutartį projektas.



Architektūros ir urbanistikos skyriaus
vyriausiasis specialistas		                                                                  Vytautas Urbonas

